open-index/open-wikipedia-markdown huggingface dataset:
நல்லி குப்புசாமி செட்டியார்

முனைவர் **நல்லி குப்புசாமி செட்டியார்**  (பிறப்பு: நவம்பர் 09, 1940) என்பவர் தமிழ் நாட்டைச் சேர்ந்த ஜவுளித்துறை தொழிலதிபர், எழுத்தாளர் மற்றும் கொடை வள்ளலாவார். கலை, பண்பாடு, கல்வி சார்ந்து பல நிதிக் கொடைகளை வழங்கியுள்ளார். இவரது தாத்தா நல்லி சின்னசாமி செட்டியார் தொடங்கிய நல்லி குழுமத்தின் தலைவராகப் பட்டு வணிகத்தில் ஈடுபட்டுவருகிறார். இவர் எழுதிய வெற்றிக்கு மூன்று படிகள், நீதி நூல்களில் நிர்வாகம், பாடகச்சேரி மகான் உள்ளிட்ட பல நூல்கள் பிரபலமானவை.

## இளமைக் காலம்
இவர் காஞ்சிபுரத்தில் 1940 நவம்பர் 9 ஆம் நாள் பிறந்தார். இவரின் தந்தை நல்லி நாராயணசாமி செட்டியார் பள்ளிக்காலத்திலேயே தவறிவிட்டார். இவரது மூதாதையர்கள் ஆந்திராவைப் பூர்வீகமாகக் கொண்ட பத்மசாலியர் சமூகத்தைச் சேர்ந்தவர்கள். நல்லி என்பது இவரது குடும்பப் பெயராகும் ராமகிருஷ்ணா மிசன் பள்ளியில் பள்ளிப்படிப்பை முடித்தார். வாஷிங்டன் பல்கலைக்கழகத்தில் வணிக மேலாண்மை படித்தார்.

இவரின் மகன் ராமநாதன் நல்லி மற்றும் மகன்வழிப் பெயர்த்தி லாவண்யா நல்லி நல்லி சில்க்ஸினை உடன் நிர்வாகம் செய்து வருகின்றனர். இவரது மூத்த மகள் ஜெயஸ்ரீ ரவி, குமரன் சில்க்ஸ் குடும்பத்தில் திருமணம் செய்து பாலம் சில்க்ஸ் என்ற பெயரில் பட்டு வியாபாரம் செய்து வருகிறார்.

## அமைப்புகளும் பொறுப்புகளும்
நல்லி குழுமத்தின் தலைவராக இருந்து வருகிறார். கர்நாடக இசைப் பிரியரான இவர் சென்னையில் உள்ள பல இசை சபைகளுக்குப் புரவலராக இருந்து வருகிறார். ஸ்ரீ கிருஷ்ண கானா சபா, ஸ்ரீ பார்த்தசாரதி சுவாமி சபா, பிரம்ம ஞான சபா, ஸ்ரீ பைரவ ஞான சபா, முத்ரா மைலாப்பூர் பைன் ஆர்ட்ஸ் கிளப் மற்றும் சென்னை கல்ச்சுரல் அகாடமி  உள்ளிட்ட அமைப்புகளில் தலைவராக உள்ளார். தமிழ் வர்த்தக சபை(சாம்பர் ஆப் காமர்ஸ்), இந்தோ-ஆஸ்திரேலிய வர்த்தக சபை, இந்தோ-ஜப்பான் வர்த்தக சபை உள்ளிட்ட பல்வேறு அமைப்புகளில் புரவலராக உள்ளார். தஞ்சைத் தமிழ்ப் பல்கலைக்கழகத்தின் திட்டக்குழு உறுப்பினராகவும், பாரதியார் பல்கலைக்கழகம் செனட் உறுப்பினராகவும் மத்திய பட்டு வாரியத்தின் உறுப்பினராகவும் உள்ளார். பல்வேறு சிற்றிதழ்களுக்கு தமிழ் இலக்கிய அமைப்புகளுக்கும் புரவலராக இருந்து வருகிறார்.

## இலக்கியப் பணி
வாழ்வியல், வணிகவியல், நிர்வாகவியல், இலக்கியம் போன்ற துறைகளில் ஐம்பதிற்கும் மேற்பட்ட நூல்களை எழுதியுள்ளார். 1983 இல் அருணோதயம் பதிப்பகம் வெளியீட்டில் *வெற்றியின் வரலாறு* என்ற தலைப்பில் இவரின் முதல் புத்தகம் வெளியானது. மகாபாரதத்தின் *வியாத கீதை*யை தமிழில் நூலாக எழுதி வெளியிட்டார். *விதுர நீதியில் நிர்வாகம்* என்ற பெயரில் விதுர நீதியின் குறிப்பிட்ட பாடல்களுக்கு விளக்கமும், *வியாசர் அறம்* என்ற பெயரில் மகாபாரதத்தின் சுருக்கமும் எனப் பல இதிகாச நூல்களை எழுதியுள்ளார். *பாரத ஜன சபை* என்ற காங்கிரஸ் மகாசபையின் வரலாற்று நூல் உட்படச் சில நூல்களைப் பதிப்பித்துள்ளார்.

## விருதுகள்

## இவற்றையும் பார்க்கலாம்
* டாக்டர் நல்லி குப்புசாமி கலைக் கல்லூரி
* நல்லி - திசை எட்டும் மொழியாக்க இலக்கிய விருதுகள்

## மேற்கோள்கள்


## வெளி இணைப்புகள்

பகுப்பு:வாழும் மக்கள்
பகுப்பு:1940 பிறப்புகள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:தமிழகத் தொழிலதிபர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்ம பூசண் விருது பெற்றவர்கள்
பினோய்-பாதல்-தினேஷ் பாக்

**பினோய்-பாதல்-தினேஷ் பாக்** (*Binoy-Badal-Dinesh Bagh,*) இந்தியாவில் மேற்கு வங்காள மாநிலத்தின் தலைநகரான கொல்கத்தாவின் மைய வணிகப் பகுதிகளில் ஒன்றாகும். இது கொல்கத்தாவின் முக்கியமான நிர்வாக, வணிக மற்றும் வருவாய்சார் பகுதியாகவுமுள்ளது. சுருக்கமாக "பி. பி. டி. பாக்" என அழைக்கப்படும் இப்பகுதி முன்னர் "குளச் சதுக்கம்" (*Tank Square*) என்றும் அதன் பின்னர் "டல்ஹவுசி சதுக்கம்" எனவும் அழைக்கப்பட்டு வந்தது. மேற்கு வங்காள அரசின் முக்கியக் கட்டிடங்களும் அலுவலகங்களும் இங்குள்ளன. எழுத்தர்களின் கட்டிடம், மேற்கு வங்கத் தலைமைச் செயலகம், ஆளுநர் வசிப்பிடம், சட்டப்பேரவைக் கட்டிடம் மற்றும் கொல்கத்தா உயர் நீதிமன்றம் ஆகியவை இங்கமைந்துள்ளன.

## பெயர் காரணம்

இப்பகுதி பினாய் பாசு, பாதல் குப்தா, தினேஷ் குப்தா ஆகிய மூன்று இந்திய விடுதலைப் போராட்ட வீரர்களின் நினைவாக பெயரிடப்பட்டுள்ளது. இம்மூவரும் திசம்பர் 8, 1930 இல் அப்போதைய சிறைத்துறை தலைமை ஆய்வாளரான என். எஸ். சிம்ப்சனை டல்ஹவுசி சதுக்கத்திலிருந்த எழுத்தர்களின் கட்டிடத்தின் மேல்மாடத்தில் வைத்துக் கொலைசெய்தனர். 1847 முதல் 1856 வரை இந்தியத் தலைமை ஆளுநராக இருந்த டல்ஹவுசியின் பெயரால் இச்சதுக்கம் அழைக்கப்பட்டது. சில காலங்களில் இது 'தி கிரீன் பிஃபோர் தி போர்ட்", 'டேங்க் சதுக்கம்' எனவும் பெயர் கொண்டிருந்தது.

## மேற்கோள்கள்

## வெளியிணைப்புகள்

* 

பகுப்பு:கொல்கத்தா
திக்கல் புதர்க் கதிர்க்குருவி

**திக்கல் புதர்க் கதிர்க்குருவி** ( *Tickell's leaf warbler* ) என்பது ஆசியாவில் வங்காளதேசம், பூட்டான், சீனா, இந்தியா, மியான்மர், நேபாளம், பாக்கித்தான், தாய்லாந்து ஆகிய நாடுகளில் காணப்படும் ஒரு புதர்க் கதிர்க்குருவி ஆகும். இந்தப் பறவையின் அடிப்பகுதியும், புருவமும் மஞ்சள் நிறத்தில் இருக்கும். மற்ற புதர்க் கதிர்க்குருவிகளைப் போலவே, இது பெரும்பாலும் பூச்சிகளைப் பிடித்து உண்கிறது. இது ஒரு சுறுசுறுப்பான பறவை, தரையிலும் தாழ்வான புதர்களிலும் கிளைகளிலும் தாவிப் பறந்து சுறுசுறுப்பாக இரை தேடக்கூடியது. தெளிவான மஞ்சள் நிற அடிப்பகுதி மற்றும் இதை ஒத்த இனங்களுக்கு  இறக்கை பட்டை உள்ளது போல் இல்லாமை போன்றவற்றால் இதை எளிதில்  வேறுபடுத்தி அறிய இயலும். இது பெரும்பாலும் வெளிரிய கீழ் அலகையும், சாம்பல் நிற இறக்கைகளையும், மெலிதான கருமையான கால்களையும் கொண்டுள்ளது.

## வகைபிரித்தல்
இதில் மூன்று துணையினங்கள் அங்கீகரிக்கப்பட்டுள்ளன:

* *P. a. affinis* (டிக்கெல், 1833) - கிழக்கு இமயமலை நேபாளத்திலிருந்து தென்கிழக்கு திபெத் வரை
* *P. a. perflavus* Martens, J, Sun & Päckert, 2008 – மேற்கு இமயமலை பாக்கிதானிலிருந்து வட இந்தியா வரை 
* *P. a. occisinensis* Martens, J, Sun & Päckert, 2008 – மேற்கு-மத்திய சீனா

## இனப்பெருக்கம்
மே முதல் ஆகத்து வரையிலான காலத்தில் இப்பறவை இனப்பெருக்கம் செய்கிறது. இலை, காய்ந்த புற்கள், தாவர நார்களைக் கொண்டு  தரிசான மலைகளில் பாறைகள் மற்றும் குட்டைப் புதர்களுக்கு மத்தியில் கூடுகட்டுகிறது.

## மேற்கோள்கள்

## வெளி இணைப்புகள்
* ADW இல் படங்கள்

பகுப்பு:இமயமலைப் பறவைகள்
மேற்கத்திய பட்டைத்தலைப் புதர்க் கதிர்க்குருவி

thumb| மேற்கத்திய பட்டைத்தலைப் புதர்க் கதிர்க்குருவியின் முட்டைகள்
**பட்டைத்தலைப் புதர்க் கதிர்க்குருவி** ( *Western crowned warbler* ) என்பது நடு ஆசியாவில் இனப்பெருக்கம் செய்யும் ஒரு புதர்க் கதிர்க்குருவி ஆகும். இது குளிர்காலத்தில் மேற்குத் தொடர்ச்சி மலைகளின் காடுகளுக்கு வலசை வருகிறது.

இது பொந்துகளில் கூடு கட்டுகிறது. பொதுவாக நான்கு முட்டைகளை இடுகிறது.

இதன் உச்சந்தலையில் தனித்துவமான பட்டைக் கோடுகள் செல்லக் காணலாம். மேலும் இறக்கையில் இரண்டு பட்டைகள் காணப்படுகின்றன. இது பெரும்பாலும் சிறிய கூட்டமாகவோ  அல்லது பிற இனப் பறவைக் கூட்டங்களில் இணைந்து பூச்சிகளை வேட்டாயாடித் திரியும்.

## மேற்கோள்கள்

பகுப்பு:நடு ஆசியப் பறவைகள்
பகுப்பு:பாக்கித்தானியப் பறவைகள்
தாகித்தி நாணல் கதிர்க்குருவி

**தாகித்தி நாணல் கதிர்க்குருவி** (*Tahiti reed warbler*)(*அக்ரோசெபாலசு காபர்*) என்பது *[[அக்ரோசெபாலசு]]* பேரினத்தைச் சேர்ந்த ஒரு பறவை சிற்றினம் ஆகும். இது "பழைய உலக கதிர்க்குருவி" குழுவில் (சில்விடே) வைக்கப்பட்டது. ஆனால் இப்போது புதிதாக அங்கீகரிக்கப்பட்ட சதுப்புநில கதிர்க்குருவி குடும்பமான அக்ரோசெபலிடேவில் உள்ளது. இது தாகித்தி தீவில் மட்டுமே காணப்படும் அகணிய உயிரி ஆகும்.

பெரும்பாலான வகைப்பாட்டியல் வல்லுநர்கள் காரெட்டின் நாணல் கதிர்க்குருவி மற்றும் மூரியா நாணல் கதிர்க்குருவி ஆகியவற்றை வேறுபட்டதாகக் கருதுகின்றனர். இவை துணையினங்களாகக் கருதப்பட்டன.

ஒட்டுமொத்தமாக, தாகித்தி நாணல் கதிர்க்குருவி பன்னாட்டு இயற்கைப் பாதுகாப்புச் சங்கதினால் அழிவாய்ப்பு இனமாக வகைப்படுத்தப்பட்டுள்ளது.

## மேற்கோள்கள்

## மேலும் காண்க

* BirdLife International (BLI) (2008): [2008 IUCN Redlist நிலை மாற்றங்கள் &#x5D; . 23 மே 2008 இல் பெறப்பட்டது.

## வெளி இணைப்புகள்

* BirdLife Species Factsheet

பகுப்பு:கதிர்க்குருவி
பகுப்பு:அகணிய உயிரிகள்
சுனார் மணற்கல்

**சுனார் மணற்கல்** (*Chunar stone*) என்பது உத்தரப் பிரதேச மாநிலத்தில் மிர்சாபூர் மாவட்டம், சுனார் நகரில் தோண்டியெடுக்கப்படும் ஒருவகை சிவப்புநிற மணற்கல்லாகும். இது "சிவப்பு-புள்ளியிட்ட மணற்கல்" (*Red-spotted sandstone*) எனவும் அழைக்கப்படுகிறது. இது நுண்துகளாலான கடினவகையைச் சேர்ந்தது இம் மணற்கல் இந்தியக் கட்டிடக்கலையில் பரவலாகப் பயன்படுத்தப்பட்டுள்ளது.

சுனார் மணற்கற்களைக் கொண்டு கட்டப்பட்ட கட்டிடங்கள் சில:

* அசோகரின் தூண்கள்.
* புனித பவுலின் பேராலயம், கொல்கத்தா.

## மேற்கோள்கள்

பகுப்பு:பாறை வகைகள்
சிப்பிச் செவுள்

thumb| ''புளூரோபிரான்சியா மெக்லாய்'' விலங்கின் வலது பக்கத்தில் சிப்பிச் செவுள்
**சிப்பிச் செவுள்** (*Ctenidium*)(*டினிடியம்*) என்பது சுவாச உறுப்பு அல்லது செவுள் ஆகும். "சிறிய சீப்பு" என்று பொருள்படும் கிரேக்கச் சொல்லான *ktenidion* என்பதிலிருந்து பெறப்பட்டது. இது பல மெல்லுடலிகளில் காணப்படுகிறது. இந்த அமைப்பு ஈரோட்டுடலிகள், தலைக்காலிகள், *பாலிபிளகோபோரான்கள்* (கைட்டான்கள்) மற்றும் நன்னீர் நத்தைகள் மற்றும் கடல் நத்தைகள் போன்ற நீர்வாழ் வயிற்றுக்காலிகளில் காணப்படுகிறது. சில நீர்வாழ் வயிற்றுக்காலிகளில் ஒற்றைச் சீப்பு வரிசையில் அமைந்துள்ளது. மற்றவற்றில் இணையாகக் காணப்படும்.

ஒரு சிப்பிச் செவுள் சீப்பு அல்லது இறகு போன்ற வடிவத்தில் உள்ளது. இதன் மையப் பகுதி பல இழைகள் அல்லது தட்டு போன்ற கட்டமைப்புகள் நீண்டு, வரிசையாக இருக்கும். இது மென்மூடிக்குழி தொங்கி காணப்படும். இது வாயு பரிமாற்றத்திற்கான பகுதியை அதிகரிக்கிறது.


File:Gills inside giant squid mantle cavity.jpg|ஓரிணை, சாம்பல் செவுள், பெருங்கணவாயின் மென்மமூடிக்குழியினுள்


## மேற்கோள்கள்

பகுப்பு:மெல்லுடலிகள்
பகுப்பு:மூச்சுத்தொகுதி
அல்-சிஃபா மருத்துவமனை

**அல்-சிஃபா மருத்துவமனை** ( *Mustašfā š-Šifāʾ*), **தர் அல்-சிஃபா மருத்துவமனை** ( *Mustašfā Dār aš-Šifāʾ*), என பரவலாக அறியப்படுவது காசாக்கரையிலுள்ள மிகப் பெரிய மருத்துவமனை வளாகம் ஆகும். காசா ஆளுநரகத்திலுள்ள காசா நகரின் வடக்கு ரிமால் பகுதியில் இவ்வளாகம் அமைந்துள்ளது. இதன் இயக்குநராக மருத்துவர். முகமது அபு சல்மியா இருக்கிறார்.

ஃபத்தா-ஹமாஸ் குழுக்களுக்கிடையேயான மோதல்கள், 2008–2009 காலகட்ட காசா போர், 2014 காசா போர், இசுரேல்-ஹமாஸ் போர் ஆகிய நெருக்கடியான தருணங்களில் ஹமாசின் புகலிடமாக இந்த மருத்துவமனை பயன்படுத்தப்படுகிறது. 2014 ஆண்டின் நடந்த பிரச்சனைகளின்போது, வேறுபட்ட அரசியல் நிலைப்பாடு கொண்டவர்களை இழிவுபடுத்துவதற்கு இங்குள்ள மருத்துவமனையொன்று தவறாக பயன்படுத்தப்பட்டதாக பன்னாட்டு மன்னிப்பு அவை தெரிவித்தது.

2023 ஆம் ஆண்டில் நடந்துவரும் இசுரேல்-ஹமாஸ் போரின்போது, மருத்துவமனையின் நிலமட்டத்திற்கு கீழிருந்து ஹமாஸ் குழு செயல்படுவதாக இசுரேல் ராணுவம் தெரிவித்தது. இந்தக் குற்றச்சாட்டை ஹமாஸ் குழு மறுத்தது. இக்குற்றச்சாட்டை, மருத்துவமனைகளைத் தாக்குவதற்காகக் கூறப்படும் "அருவெறுக்கத்தக்க சாக்குப்போக்கு" என காசாக்கரையில் மருத்துவப் பணியிலிருக்கும் ஐக்கிய இராச்சியத்தைச் சேர்ந்த மருத்துவர் காசன் அபு-சிட்டா குறிப்பிட்டார்.

## மேற்கோள்கள்

## நூலடைவு

*

பகுப்பு:காசா நகரத்திலுள்ள மருத்துவமனைகள்
கேன்காக் உறுப்பு

thumb| கடலட்டை ''சூடுனெலா மார்டெலியின்'' கேன்காக்கின் உறுப்பு (ho)
thumb| ''சூடுனெலா மார்டெலியின்'' தலைப் பகுதியின் நுண் புகைப்படம். கண் (ey) மற்றும் ரைனோஃபோர் (rh) அருகே கேன்காக்கின் உறுப்பு (ho)
**கேன்காக் உறுப்பு** (*Hancock's organ*) என்பது வயிற்றுக்காலிகளின் பக்கவாட்டில் மறைந்து காணப்படும் உணர்ச்சி உறுப்பு ஆகும். சில கடல் நத்தைகளில் காணப்படும் இந்த உறுப்பு நீரின் வேதித் தன்மையினை-உணரும் உறுப்பு ஆகும். இந்த உறுப்பு பெரும்பாலான ஓபிஸ்தோபிராஞ்ச்களில் காணப்படுகிறது.

ஆக்டியோனாய்டியா மற்றும் செபலாசுபீடியா வரிசையில் குமிழி குண்டுகள் மற்றும் கடலட்டைகளில் பெரும்பாலானவை கேன்காக் உறுப்புகள் உள்ளன.

## மேற்கோள்கள்

பகுப்பு:மெல்லுடலிகள்
பெரிசின்

**பெரிசின்** (*Pericine*) என்பது *பிக்ராலிமா நைட்டா* மரத்தில் காணப்படும் பல இண்டோல் ஆல்கலாய்டுகளில் ஒன்றாகும். இது பொதுவாக *அகுவாம்மா* என்று அழைக்கப்படுகிறது. அகுஅம்மைன் போன்ற வேறு சில ஆல்கலாய்டுகளைப் போலவே, பெரிசின் *[[செயற்கைக் கல முறை]]* மு ஓபியாய்டு ஏற்பிகளுடன் பிணைக்கப்படுவது ஆய்வின் மூலம் தெரிய வந்துள்ளது. மேலும் பலவீனமான வலி நிவாரணி வரம்பிற்குள் 0.6 மைக்ரோமோல் ஐசி50 ஐக் கொண்டுள்ளது. இது வலிப்பு போன்ற விளைவுகளையும் ஏற்படுத்தலாம்.

பெரிசின் மொத்த தொகுப்பு மூலம் ஆய்வகத்தில் தயாரிக்கப்படுகிறது.

## மேற்கோள்கள்

பகுப்பு:வேதிப் பொருட்கள்
பகுப்பு:ஆல்கலாய்டுகள்
குள்ள மல்லி

**குள்ள மல்லி** அல்லது **நடுஆப்பிரிக்க மல்லி** (தாவர வகைப்பாட்டியல்: *Jasminum bakeri*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் பாகெரி* என்பதும் இதன் மற்றொரு தாவரவியல் பெயரிலும் அழைக்கப்படுகிறது. 1894 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

## வாழிடம்
அங்கோலா, புருண்டி, கமரூன், கினி, கோட் டிவார், சியேரா லியோனி, உகாண்டா, சாம்பியா ஆகிய நாடுகளில் இவ்வினம் காணப்படுகின்றன.

## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

பகுப்பு:மல்லிப் பேரினம்
பகுப்பு:ஆப்பிரிக்க மல்லி இனங்கள்
பசிபிக் ரிம் (திணைநிலப்பகுதி)

thumb|300x300px| நீல எல்லையில் பசிபிக் ரிம்.
**பசிபிக் விளிம்பு** (அல்லது **பசிபிக் வட்டம்**) என்பது அமைதிப் பெருங்கடல் சுற்றியுள்ள நில வட்டமாகும்.  பசிபிக் பள்ளத்தாக்கு பசிபிக் வட்டம் மற்றும் பசிபிக் பெருங்கடலின் தீவுகளைக் கொண்டுள்ளது. எரிமலை வளையம் வட்டம் மற்றும் பசிபிக் வட்டத்தின் புவியியல் இருப்பிடம் ஒன்றுக்கொன்று ஒன்றுடன் ஒன்று இணைகின்றன.
## பசிபிக் எல்லையில் உள்ள நாடுகளின் பட்டியல்
இந்த பட்டியல் பசிபிக் வட்டத்தில் கணக்கிடப்பட்ட மற்றும் அமைதிப் பெருங்கடல் உள்ள நாடுகளின் பட்டியல் ஆகும்.

* கிழக்கு ஆசியா
** 
** 
** 
** 
** 
*** 
*** 
** 
*தென்கிழக்கு ஆசியா
** 
** 
** 
** 
** 
** 
** 
** 
** 

*ஓசியானியா (இறைமையுள்ள நாடு)
** 
** 
** 
** 
** 
** 
** 
** 
** 
** 
** 
** 
** 
** 
** 
** 

* ஓசியானியா (சார்பு மண்டலம்)
**  ஆத்திரேலியாவின் மாநிலங்களும் ஆட்சிப் பகுதிகளும்
*** 
**  நியூசிலாந்து
*** 
**  பிரான்ஸ்
*** 
*** 
*** 
**  பிரித்தானிய கடல் கடந்த ஆள்புலங்கள்
*** 
**  தனித்த பகுதி (அமெரிக்கா)
*** 
*** 
*** 
** 
*** 
** 
*** 

* வட அமெரிக்கா
** 
** 
** 
* மத்திய அமெரிக்கா
** 
** 
** 
** 
** 
** 
* தென் அமெரிக்கா
** 
** 
** 
** 

## வாணிகம்
பசிபிக் வெளிநாட்டு வர்த்தகத்தின் மிகப் பெரிய மையமாகும். துபாயின் ஜெபல் அலி துறைமுகம் (9 வது) தவிர, 10 பரபரப்பான துறைமுகங்கள் வரையறுக்கப்பட்ட நாடுகளில் அமைந்துள்ளன. உலகின் பரபரப்பான 50 துறைமுகங்கள்:

* 
** புசான் (5 வது இடம்)
* 
** யோகோஹாமா (36 வது இடம்)
** தோக்கியோ (25 வது இடம்)
** நகோயா (47 வது இடம்)
** கோபே (49 வது இடம்)
* 
** காவ்சியுங் (12 வது இடம்)
*  
** ஆங்காங் (3 வது இடம்)

* 
** ஷாங்காய் (1 வது இடம்)
** ஷென்சென் (4 வது இடம்)
** நிங்போ (6 வது இடம்)
** குவாங்சோ (7 வது இடம்)
** கிங்டாவ் (8 வது இடம்)
** தியான்ஜின் (10 வது இடம்)
** டாலியன் (19 வது இடம்)
** சியாமென் (21 வது இடம்)
** லியான்யுங்காங் (30 வது இடம்)
** யிங்கோவ் (34 வது இடம்)

* 
** மணிலா (37 வது இடம்)
* 
** சைகோன் (28 வது இடம்)
* 
** லேம் சாபாங் (22 வது இடம்)
* 
** கிள்ளான் துறைமுகம் (13 வது இடம்)
** தஞ்சோங் பெலப்பாஸ் (16 வது இடம்)
* 
** சிங்கப்பூர் (2 வது இடம்)

* 
** தஞ்சோங் பிரியோக் (24 வது இடம்)
** சுராபாயா (38 வது இடம்)
* 
** வான்கூவர் (50 வது இடம்)
* 
** லாஸ் ஏஞ்சல்ஸ் (17 வது இடம்)
** லாங் பீச் (18 வது இடம்)
** சியாட்டில்/டகோமா (48 வது இடம்)
* 
** பால்போவா (43 வது இடம்)

## அமைப்பான்மை
ஆசிய-பசிபிக் பொருளாதார ஒத்துழைப்பு, கிழக்கு-மேற்கு மையம், நிலையான பசிபிக் ரிம் நகரங்கள் மற்றும் ஆசிய ஆராய்ச்சி நிறுவனம் உள்ளிட்ட பல்வேறு அரசுகளுக்கு இடையிலான மற்றும் அரசு சார்பற்ற அமைப்பு பசிபிக் வட்டத்தில் கவனம் செலுத்துகின்றன. கூடுதலாக, பசிபிக் பயிற்சிகளின் விளிம்பு அமெரிக்க பசிபிக் கட்டளையால் ஒருங்கிணைக்கப்படுகிறது.

## தறுவாய்

பகுப்பு:ஆசியாவின் பகுதிகள்
பகுப்பு:அமைதிப் பெருங்கடல்
இராம் சுவரூப் பிரசாத்

**இராம் ஸ்வரூப் பிரசாத்** (*Ram Swaroop Prasad*) ஒரு இந்திய அரசியல்வாதி ஆவார். இவர் நாலந்தா மக்களவைத் தொகுதியிலிருந்து 14 வது மக்களவை மற்றும் 9 வது மக்களவை உறுப்பினராகப் பணியாற்றினார்.   1972 பீகார் சட்டப் பேரவைத் தேர்தலில் ஏகங்கர்சரா சட்டமன்றத் தொகுதியிலிருந்தும்  1985 பீகார் சட்டமன்றத் தேர்தல் மற்றும் அக்டோபர் 2005 பீகார் சட்டமன்றத் தேர்தலில் இஸ்லாம்பூர் சட்டமன்றத் தொகுதியிலிருந்தும் வெற்றி பெற்றவர்.   

## தனிப்பட்ட வாழ்க்கை
இவர் ஜனவரி 5, 1939 அன்று நாலந்தா மாவட்டத்தில் பிறந்தார். ஜனவரி 1, 1951 இல் சுனைனா தேவியை மணந்தார்.  2015- ஆம் ஆண்டில், இவர் தனது 82 ஆம்  வயதில் மாரடைப்பால் இறந்தார்.

## மேற்கோள்கள்


## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:14வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:2015 இறப்புகள்
பகுப்பு:1935 பிறப்புகள்
பகுப்பு:இந்திய அரசியல்வாதிகள்
எம். எஸ். மதிவாணன்

**எம். எஸ். மதிவாணன்** () என்பவர் தமிழ்நாடு நாமக்கல் மாவட்டத்தைச் சேர்ந்த தொழிலதிபர் மற்றும் எஸ்.எஸ்.எம். கல்விக் குழுமத்தின் தலைவராவார். தமிழ்நாடு விசைத்தறி உரிமையாளர் சம்மேளனத்தின் தலைவராகவும் உள்ளார். தமிழக அரசின் 2019 ஆம் ஆண்டிற்கான காமராசர் விருது இவருக்கு வழங்கப்பட்டது

## இளமைக் காலம்
இவர் 1956 ஜனவரி முதல் நாள் நாமக்கல் குமராபாளையத்தில் பிறந்தார். சென்னைப் பல்கலைக்கழகத்தில் முதுகலை வணிகவியலும் பாரதியார் பல்கலைக்கழகத்தில் முனைவர் பட்டமும் பெற்றார். மேலும் ஐதராபாத், புது தில்லி, மும்பை, ஐக்கிய ராஜ்ஜியம், சீனா உள்ளிட்ட பல ஊர்களில் உள்ள கல்வி நிலையங்களிலும் கல்வி பயின்றுள்ளார். இத்தாலியின் கவாலியர் விருதினைப் பெற்றுள்ளார்.

## எழுத்துப்பணி
தனது தந்தை பற்றிய *ஞானத் தந்தை எஸ்.எஸ்.எம்.*, *வெற்றி நமதே*, *சித்தர்களின் சக்தியும் செயல்பாடும்*, *நமது சட்டமன்றம்* ஆகிய நூல்களை எழுதியுள்ளார்.

## கல்வித்துறை
எஸ்.எஸ்.எம். கல்வி மற்றும் சமூக வளார்ச்சிக்கான அறக்கட்டளையின் நிர்வாக அறங்காவலராக உள்ளார். மேலும் எஸ்.எஸ். மாரி செட்டியார் அறக்கட்டளையின் கீழ் பல கல்லூரிகளை நடத்துகிறார். எஸ்.எஸ்.எம். கல்விக் குழுமத்தில் கீழ்க் காணும் கல்லூரிகள் உள்ளன.
* எஸ். எஸ். எம். கலை அறிவியல் கல்லூரி
* எஸ். எஸ். எம். பொறியியல் கல்லூரி
* எஸ். எஸ். எம். ஜவுளி மேலாண்மை நிறுவனம்
* எஸ். எஸ். எம். சுற்றுலா மற்றும் ஓட்டல் மேலாண்மை நிறுவனம்

## மேற்கோள்கள்


பகுப்பு:வாழும் மக்கள்
பகுப்பு:1940 பிறப்புகள்
பகுப்பு:தமிழகத் தொழிலதிபர்கள்
அல் ஜசீரா ஆங்கிலம்

**அல் ஜசீரா ஆங்கிலம்** (**AJE**; , , மூவலந்தீவு எனப் பொருள்படுவது) 24 மணிநேர ஆங்கில மொழி செய்தித் தொலைக்காட்சி ஆகும். கத்தார் நாடு மூவலந்தீவு என்பதால், இத்தொலைக்காட்சிக்கு அல் ஜசீரா எனப் பெயரிடப்பட்டது. அல் ஜசீரா மீடியா நெட்வொர்க் நிறுவனத்திற்குச் சொந்தமான அல் ஜசீரா ஆங்கிலத் தொலைக்காட்சியானது பன்னாட்டு செய்தித் தொலைக்காட்சியாக இயங்குகிறது. மேற்கு ஆசியாவில் தலைமையகத்தைக் கொண்டு தொடங்கப்பட்ட முதலாவது ஆங்கில மொழி தொலைக்காட்சியாகும்.

40 மில்லியன் வீடுகளைச் சென்றடைய வேண்டும் எனும் குறிக்கோளுடன் ஆரம்பிக்கப்பட்ட இந்த அலைவரிசை, 80 மில்லியன் வீடுகளைச் சென்றடைந்தது. 2009 ஆம் ஆண்டில், பெரும்பாலான ஐரோப்பிய நாடுகளில் வாழும் நேயர்களால் இந்த அலைவரிசையை காண இயன்றது. வாசிங்டனில் இந்த அலைவரிசையின் அலுவல்முறை தகவல்தொடர்பாளராக பணியாற்றிய ஒருவர் தெரிவித்ததன்படி, 100 நாடுகளிலுள்ள சுமார் 130 மில்லியன் வீடுகளை இந்த அலைவரிசை சென்றடைந்திருந்தது.

## மேற்கோள்கள்

## வெளியிணைப்புகள்
* 
* Official Al Jazeera
* Al Jazeera English channel on YouTube
* 
* Al Jazeera English on satellite broadcast around the world
* 
* 

பகுப்பு:ஆங்கில தொலைக்காட்சி சேவைகள்
பகுப்பு:24 மணிநேர செய்தித் தொலைக்காட்சி அலைவரிசைகள்
புகழ்பெற்ற மதுரை மக்களின் பட்டியல்

**புகழ்பெற்ற மதுரை மக்களின் பட்டியல்** (*List of people from Madurai*) என்பது மதுரையில் பிறந்து அல்லது தங்கள் வாழ்க்கையைத் மதுரையில் அடிப்படையாகக் கொண்டு தமது துறையில் புகழ் பெற்றவர்களின் பட்டியல் ஆகும்.

## ஆன்மீகம்
* மாணிக்கவாசகர்
* மங்கையர்க்கரசியார் நாயனார்
* குலச்சிறை நாயனார்
* போதிசேனர்
* சீத்தலைச்சாத்தனார் (காப்பியப் புலவர்)

## அறிஞர்கள்
* சுப்பையர் சுப்பிரமணிய ஐயர்
* சாலமன் பாப்பையா
* க. பாசுக்கரன்

## நடனக்கலைஞர்கள்

* ருக்மிணி தேவி அருண்டேல் - பரதநாட்டியம் கலைஞர், கலாசேத்திரா நிறுவனர்
* அனிதா ரத்னம்

## தொழில்முனைவோர்
* கருமுத்து தியாகராசர், தியாகராசர் கல்விக் குழுமத் தலைவர்
* சுந்தர் பிச்சை - கூகுள் அதிகாரி
* இராஜஸ்ரீ பிர்லா, ஆதித்ய பிர்லாவின் மனைவி
* எஸ். எம். நாயகம் 
* கருமுத்து தி. கண்ணன்
* கே. எல். என். கிருஷ்ணன்
* சி. வி. குமார்
* சுரேஷ் கிருஷ்ணா (தொழிலதிபர்)

## பத்திரிகையாளர்
* சித்ரா பாரூச்சா- பிபிசி டிரஸ்ட்டின் முன்னாள் தலைவர்

## சமூகசேவகர்கள்
* கோபி ஷங்கர் மதுரை
* சுவப்னா - அரசுத் தேர்வாணையத்தில் தேர்வெழுதிய முதல் திருநங்கை.
* நாராயணன் கிருஷ்ணன்

## இலக்கியம்
* ஆ. கார்மேகக் கோனார்
* அப்துல் ரகுமான்
* சு. வெங்கடேசன்
* கௌசல்யா ஹார்ட்
* மு. மேத்தா
* பா. வெங்கடேசன்

## இசைத்துறை
* ம. ச. சுப்புலட்சுமி
* டி. என். சேசகோபாலன்
* மதுரை டி. சீனிவாசன்
* மதுரை மணி ஐயர்
* டி. எம். சௌந்தரராஜன்
* நாம்நாத் ராகவன்
* அம்புஜம் கிருஷ்ணா
* அனந்தலட்சுமி சடகோபன்
* எம். எஸ். சுந்தரி பாய்
* கனிகா (நடிகை)
* சாம் சி. எஸ்.
* பரவை முனியம்மா
* ரமணியம்மாள்
* ஜஸ்டின் பிரபாகரன்

## திரைத் துறை
* பாரதிராஜா
* இளையராஜா
* மணிரத்னம்
* அமீர்
* பாலா (இயக்குநர்)
* சேரன் (திரைப்பட இயக்குநர்)
* சிம்புதேவன்
* கனிகா (நடிகை)
* கார்த்திக் சுப்புராஜ்
* ராமராஜன்
* சசிகுமார் (இயக்குநர்)
* சாம் (தமிழ் நடிகர்)
* சுசி கணேசன்
* விவேக் (நடிகர்)
* வடிவேலு (நடிகர்)
* விஜய் சேதுபதி
* விசயகாந்து
* சமுத்திரக்கனி
* கு. ஞானசம்பந்தன்
* பட்டிமன்றம் ராஜா
* சி. வி. குமார்
* சூரி
* சீனிவாசன் (நடிகர்)
* வேல்ராஜ்
* சண்முகராஜன்
* கஞ்சா கறுப்பு
* பாண்டி (நடிகர்)
* ஜெயம் ரவி
* மோ. ராஜா
* ரோபோ சங்கர்
* அட்லீ
* சாலமன் பாப்பையா

## அரசியல் மற்றும் பொதுவாழ்வு
* ஆர். வி. சுவாமிநாதன்
* இரா. கோபாலகிருஷ்ணன்
* எசு. குணசேகரன்
* என். சங்கரய்யா
* எஸ். எஸ். சரவணன்
* ஏ. ஜி. எஸ். இராம்பாபு
* ஏ. ஜி. சுப்புராமன்
* கு. திருப்பதி
* கே. டி. கே. தங்கமணி
* கோ. தளபதி
* டி. கே. ரங்கராஜன்
* நா. ம. ரா. சுப்பராமன்
* ப. ராமமூர்த்தி
* பி. மூர்த்தி
* மு. க. அழகிரி
* மாயாண்டி பாரதி
* பொ. தி. இராசன்
* பி. டி. ஆர். பழனிவேல்ராசன்
* பழனிவேல் தியாகராஜன்
* எஸ். எம். முகம்மது செரிப் முன்னாள் நாடாளுமன்ற உறுப்பினர்
* ஜனா கிருஷ்ணமூர்த்தி
* நிர்மலா சீதாராமன், இந்திய நிதி அமைச்சர்
* சிதம்பர பாரதி
* பொ. மோகன்
* அங்கிடி செட்டியார் - முன்னாள் துணைக் குடியரசுத் தலைவர், மொரிசியசு
* அ. வைத்தியநாத ஐயர்
* எஸ். கே. பாலகிருஷ்ணன்
* மதுரை முத்து (மேயர்)
* பழ. நெடுமாறன்
* பெ. அமுதா

## விளையாட்டு
* ஏ. பழனிசாமி
* மகேஷ் சந்திரன் பஞ்சநாதன்

## மென்பொருள்
* சுந்தர் பிச்சை

## மேற்கோள்கள்

பகுப்பு:மதுரை மக்கள்
பகுப்பு:தமிழகப் பட்டியல்கள்
தெற்கு மார்க்கெசசுத் நாணல் கதிர்க்குருவி

பகுப்பு:கதிர்க்குருவி

**தெற்கு மார்க்கெசசுத் நாணல் கதிர்க்குருவி** (*Southern Marquesan reed warbler*) (*அக்ரோசெபாலசு மெண்டனே*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும்.

இது முன்னர் வடக்கு மார்க்யூசன் நாணல் கதிர்க்குருவியுடன் தொடர்புடையதாகக் கருதப்பட்டது, மேலும் ஒன்றாக மார்கேசன் நாணல் கதிர்க்குருவி  என்று அறியப்பட்டது.

இது தெற்கு மார்க்கெசசுத் தீவுகளில் மட்டுமே காணப்படுகிறது.

தெற்கு மார்க்கெசசுத் நாணல் கதிர்க்குருவியின் துணையினங்கள்:

* உவபோ மார்க்கெசசுத் கதிர்க்குருவி,*அக்ரோசெபாலசு மெண்டனே  தைதோ*
* (கிவா ஓ, தாகூவாதா), *அக்ரோசெபாலசு மெண்டனே மெண்டனே*
* மொகோதோனி தெற்கு மார்க்கெசசுத் கதிர்க்குருவி, *அக்ரோசெபாலசு மெண்டனே கன்சோபிரினா*
* பாதுகிவா மார்க்கெசசுத் கதிர்க்குருவி, *அக்ரோசெபாலசு மெண்டனே* *பதுகிவே*

## மேற்கோள்கள்
தோல்விகளுக்கு இடையிலான சராசரி நேரம்

**தோல்விகளுக்கிடையேயான சராசரி நேரம்** ( **ஆங்:Mean time between failures (MTBF)**  ) என்பது ஒர் அமைப்பின் வழக்கமான செயல்பாட்டின் போது ஒரு இயந்திர அல்லது மின்னணு அமைப்பின் உள்ளார்ந்த தோல்விகளுக்கு இடையே கணிக்கப்படும் நேரம் ஆகும். MTBF என்பது அமைப்பு/இயந்திரத்தின் தோல்விகளுக்கு இடையேயான எண்கணித சராசரி (சராசரி) நேரமாக கணக்கிடப்படலாம். பழுதுபார்க்கக்கூடிய அமைப்புகளுக்கு இந்த சொல் பயன்படுத்தப்படுகிறது, அதே நேரத்தில் **தோல்விக்கான சராசரி நேரம்** ( **ஆங்: Mean time to failure (MTTF)** ) என்பது பழுதுபார்க்க முடியாத அமைப்பில் தோல்விக்காக எதிர்பார்க்கப்படும் நேரத்தைக் குறிக்கிறது.

MTBF இன் வரையறை என்பது தோல்வியாகக் கருதப்படும் வரையறையைப் பொறுத்தது. சிக்கலான, பழுதுபார்க்கக்கூடிய அமைப்புகளுக்கு, தோல்விகள் வடிவமைப்பு நிலைமைகளுக்கு அப்பாற்பட்டதாகக் கருதப்படுகின்றன, இது அமைப்பினை/இயந்திரத்தினை சேவையிலிருந்து நீக்கி, பழுதுபார்க்கும் நிலையில் வைக்கிறது. பழுதுபார்க்கமுடியா நிலையில் விட்டுச் செல்லக்கூடிய அல்லது பராமரிக்கப்படக்கூடிய தோல்விகள், மற்றும் அமைப்பினை/இயந்திரத்தினை சேவைக்கு வெளியே வைக்காதவை, ஆகியன இந்த வரையறையின் கீழ் தோல்விகளாகக் கருதப்படுவதில்லை.  கூடுதலாக, வழக்கமான திட்டமிடப்பட்ட பராமரிப்பு அல்லது சரக்குக் கட்டுப்பாட்டிற்காக எடுக்கப்பட்ட அலகுகள் தோல்வியின் வரையறைக்குள் கருதப்படுவதில்லை.  MTBF அதிகமாக இருந்தால், ஒரு அமைப்பு தோல்வியடைவதற்கு முன்பு நீண்ட நேரம் வேலை செய்யும்.

## கண்ணோட்டம்
தோல்விகளுக்கு இடையேயான சராசரி நேரம் (MTBF) என்பது பழுதுபார்க்கக்கூடிய அமைப்பிற்கான இரண்டு தோல்விகளுக்கு இடையே எதிர்பார்க்கப்படும் நேரத்தை விவரிக்கிறது. எடுத்துக்காட்டாக, 0 நேரத்தில் சரியாகச் செயல்படத் தொடங்கும் ஒரே மாதிரியான மூன்று அமைப்புகள் அனைத்தும் தோல்வியடையும் வரை செயல்படும். முதல் அமைப்பு 100 மணி நேரத்திற்குப் பிறகு தோல்வியடைகிறது, இரண்டாவது 120 மணி நேரத்திற்குப் பிறகு மற்றும் மூன்றாவது 130 மணி நேரத்திற்குப் பிறகும் தோல்விடைகிறது. அமைப்புகளின் MTBF என்பது மூன்று தோல்வி நேரங்களின் சராசரி, இது 116.667 மணிநேரம் ஆகும். அமைப்பு பழுதுபார்க்க முடியாததாக இருந்தால், அவற்றின் MTTF 116.667 மணிநேரமாக இருக்கும்.

பொதுவாக, MTBF என்பது இங்கே கோடிட்டுக் காட்டப்பட்டுள்ளபடி செயல்பாட்டின் போது பழுதுபார்க்கக்கூடிய அமைப்பின் இரண்டு தோல்வி நிலைகளுக்கு இடையே உள்ள "செயல்படும்-காலம்" ஆகும்:

படிமம்:Time_between_failures.svg

ஒவ்வொரு கவனிப்புக்கும், "செயலற்ற நேரம்" என்பது அது கீழே சென்ற உடனடி நேரமாகும், இது மேலே சென்ற தருணத்திற்குப் பிறகு (அதாவது பெரியது) "செயல்படக்கூடிய நேரம்". வித்தியாசம் ("செயலற்ற நேரம்" கழித்தல் "செயல்படக்கூடிய நேரம்") என்பது இந்த இரண்டு நிகழ்வுகளுக்கு இடையே செயல்படும் நேரமாகும்.

மேலே உள்ள படத்தைக் குறிப்பிடுவதன் மூலம், ஒரு கூறுகளின் MTBF என்பது கவனிக்கப்பட்ட தோல்விகளின் எண்ணிக்கையால் வகுக்கப்படும் செயல்பாட்டு காலங்களின் நீளங்களின் கூட்டுத்தொகையாகும்:

: 
\text{MTBF} = \frac{\sum{(\text{start of downtime} - \text{start of uptime})}}{\text{number of failures}}.


இதே முறையில், சராசரி செயலிழப்பு நேரம் (MDT) என வரையறுக்கலாம்

: 
\text{MDT} = \frac{\sum{(\text{start of uptime} - \text{start of downtime})}}{\text{number of failures}}.


## மேலும் பார்க்கவும்

## சான்றுகள்

## வெளிப்புற இணைப்புகள்
* 
* 
* 
* 
* 

பகுப்பு:நம்பகப் பொறியியல்
ஆண்டமுக்கம்

**ஆண்டமுக்கம்** (*Aandamukkam*)   என்பது இந்தியாவின் கேரளாவில் உள்ள கொல்லம் நகரின் சுற்றுப்புறப் பகுதியாகும்.  கொல்லம் நகரின் ஒரு பகுதியாக இப்பகுதி கருதப்படுகிறது. அண்டமுக்கம் என்ற பெயராலும் அறியப்படுகிறது. ஒரு காலத்தில் இந்தியாவின் மிக முக்கியமான துறைமுக நகரமாகவும்  கொல்லம் நகரின் முதன்மையான வணிக மையங்களில் ஒன்றாகவும் ஆண்டமுக்கம் திகழ்ந்தது.  கொல்லத்தில் மாநகர பேருந்து நிலையம் ஆண்டமுக்கத்தில்.  கொல்லத்தின் பிற சுற்றுப்புறங்களும்  ஆண்டமுக்கத்திற்கு அருகாமையில் இருப்பதால், நகரின் முக்கிய வணிக மையமாகவும் போக்குவரத்து மையமாகவும் இப்பகுதி திகழ்கிறது. 

## வணிகமும்  வணிகமயமாக்கலும்
ஆண்டமுக்கம் கொல்லத்தின் மத்திய வணிக மாவட்டத்தின் ஒரு பகுதியாகும். நகரின் பெரும்பாலான அச்சு மற்றும் ஊடக வெளியீடு அலுவலகங்கள் இங்கு இயங்குகின்றன.  கேரள அரசுப் பணியாளர் தேர்வாணையத்தின் மூன்று பிராந்திய அலுவலகங்களில் ஒன்று மற்றும் அவற்றின் மாவட்ட அலுவலகம் ஆண்டமுக்கத்தில் உள்ளது  கேரள அரசுப் பணியாளர் தேர்வாணையத்தின் மற்ற பிராந்திய அலுவலகங்கள் எர்ணாகுளம் மற்றும் கோழிக்கோடு ஆகிய இடங்களில் உள்ளன.  பல பதிவு செய்யப்பட்ட விளம்பரதாரர்கள் மற்றும் முகவர்கள் ஆண்டமுக்கத்தில்  செயல்படுகின்றனர். 

## நிறுவனங்கள்
* நகர பேருந்து நிலையம்
* கேரள பொது சேவை ஆணையத்தின் பிராந்திய மற்றும் மாவட்ட அலுவலகங்கள்
* மாநகராட்சி ஆணையக கட்டிடம்
* நானி உணவு விடுதி

## மேலும் பார்க்கவும்
* கொல்லம்
* சின்னக்கடை மணிக்கூண்டு
* ஆண்டமுக்கம் நகரப் பேருந்து நிலையம்

## மேற்கோள்கள்

பகுப்பு:Coordinates on Wikidata
பகுப்பு:கொல்லம்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
ஆண்டமுக்கம் நகரப் பேருந்து நிலையம்

**ஆண்டமுக்கம் நகரப் பேருந்து நிலையம்** (*Andamukkam City bus stand*)  இந்திய மாநிலமான கேரளாவில் உள்ள கொல்லம் நகரில் அமைந்துள்ள இரண்டு பேருந்து நிலையங்களில் ஒன்றாகும். கொல்லம் நகரத்தின்  டவுன்டவுன் பகுதியில் இது  அமைந்துள்ளது,  ஆண்டமுக்கம் தனியார் பேருந்து நிலையம் என்றும் இது அழைக்கப்படுகிறது. இப்பேருந்து நிலையம் தனியார் நகரப் பேருந்துகள் மற்றும் கேரள மாநில சாலைப் போக்குவரத்துக் கழக  சாதாரண பேருந்து சேவைகள் ஆகிய பேருந்துகளுக்கு மட்டுமே பயன்படுகிறது. சின்னக்கடைக்கு மட்டுமே இங்கிருந்து பேருந்துகள் இயக்கப்படுகின்றன. மய்யநாடு, இளம்பள்ளூர், சக்திகுளங்கரா, சாவர, தோப்பில்கடவு, பிராக்குளம், கொட்டியம், பெருமான் மற்றும் கடவூருக்கு இணைக்கும் பல்வேறு நகரப் பேருந்துகளின் தொடக்கப் புள்ளியாக சின்னக்கடை திகழ்கிறது.  கேரள மாநில சாலைப் போக்குவரத்துக் கழகப்  பேருந்து நிலையத்தில் ஒரு செயல்பாட்டு மையம் தொடங்கவும் திட்டமிடப்பட்டுள்ளது. 

## வரலாறு
2006 ஆம் ஆண்டு வரை கொல்லத்தின் நகர பேருந்து நிலையம் முதலில் சின்னக்கடையில் இருந்தது. கொல்லம் மாநகராட்சி முன்பு இருந்த இடத்தில் சுரங்கப்பாதை அமைக்க முடிவு செய்தது. இதையடுத்து. மாவட்ட போக்குவரத்து ஆலோசனைக் குழுவின் முடிவின்படி, பேருந்து நிலையம், 2008 ஆம் ஆண்டில், ஆண்டமுக்கத்துக்கு மாற்றப்பட்டது. 

## நிறுவனங்கள்
* கேரள அரசுப்பணியாளர் தேர்வாணையத்தின் மாவட்ட அலுவலகம் 
* நானி உணவுவிடுதி
* மாநகராட்சி கட்டிடம், ஆண்டமுக்கம்
* மாநகராட்சி கட்டிடம், சின்னக்கடை
* குயிலான் கூட்டுறவு நகர வங்கி

## மேற்கோள்கள்

பகுப்பு:Coordinates on Wikidata
பகுப்பு:கொல்லம் மாவட்டம்
பகுப்பு:கொல்லம்
வடக்கு மார்க்கெசசுத் நாணல் கதிர்க்குருவி

**வடக்கு மார்க்கெசசுத் நாணல் கதிர்க்குருவி** (*Northern Marquesan reed warbler*)(***அக்ரோசெபாலசு பெர்செர்னிசு***) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும். இது முன்னர் தெற்கு மார்க்கெசசுத் நாணல் கதிர்க்குருவி  இணையினமாகக் கருதப்பட்டது. இது வடக்கு மார்க்கெசசுத் தீவுகளில் காணப்படுகிறது.

## மேற்கோள்கள்

பகுப்பு:கதிர்க்குருவி
போர்டோவாலி நகரச் சட்டமன்றத் தொகுதி

**போர்டோவாலி நகரச் சட்டமன்றத் தொகுதி** (*Town Bordowali Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிப்புரா மாவட்டத்தில் உள்ளது. திரிபுரா மேற்கு மக்களவைத் தொகுதியின் பகுதியாக உள்ளது.

## சட்டப் பேரவை உறுப்பினர்கள்

^ இடைத்தேர்தல்

## தேர்தல் முடிவுகள்

### 2023

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
நீலகண்டப் பறவை

**நீலகண்டப் பறவை** ( Bluethroat) (*Luscinia svecica*) என்பது குருவி வரிசையைச் சேர்ந்த ஒரு சிறிய பறவையாகும். இது முன்னர் துர்டிடே குடும்ப உறுப்பினராக வகைப்படுத்தப்பட்டிருந்து. ஆனால் இப்போது பொதுவாக பழைய உலக ஈபிடிப்பான், மஸ்கிகாபிடே குடும்பம் என்று கருதப்படுகிறது. இதுவும் இதே போன்ற சிறிய ஐரோப்பிய இனங்களும், அவ்வப்போது சாட்ஸ் என்றும் அழைக்கப்படுகின்றன.

ஈரப்பதமான பகுதியில் காணப்படும் பிர்ச் மரத்திலோ அல்லது புதர் நிறைந்த சதுப்பு நிலப்பகுதியிலோ இனப்பெருக்கம் செய்யும். இந்தப் பூச்சியுண்ணி ஐரோப்பா மற்றும் பாலேர்டிக் முழுவதும் மேற்கு அலாஸ்காவில் கால் பதிக்கதக்கதாக வலசை போகும்புலம் பறவை இனமாகும்.  இது குளிர்காலத்தில் ஐபீரியன் தீபகற்பம், ஆப்பிரிக்காவின் வடக்குப் பகுதி தெற்காசியாவுக்கு ( இந்திய துணைக் கண்டம் உட்பட) இடம்பெயர்கிறது.

நீலகண்டப் பறவை 13-14 செ.மீ நீளதில் ஐரோப்பிய ராபின் அளவை ஒத்து இருக்கும். இதன் வால் சிவப்பு பக்கத் திட்டுகளுடன் கருப்பு முனைகளுடன் இருக்கும். உடலின் மேற்பகுதி பழுப்பு நிறத்தில் இருக்கும். கண்ணுக்கு மேல் தெளிவான வெள்ளைப் புருவம் செல்லக் காணலாம். ஆண் பறவைள் தனித்துவமான தோற்றத்தில் இருக்கின்றன.  இனப்பெருக்கத்திற்குப் பிறகு சூலை மாதத்தில் இறகுதிர்ப்பு தொடங்கி 40-45 நாட்களில் பறவைகள் இடம்பெயர்வதற்கு முன்பு முடியும். 

ஆண் ஒரு மாறுபட்ட பாடல் ஒலியை எழுப்புகிறது.  இதன் அழைப்பு பொதுவாக *அரட்டை* ஒலியாகும்.

## துணை இனங்கள்
thumb| நீலகண்டப் பறவை துணையினங்களின் இனப்பெருக்கப் பரவல்
 பார்க்கவும்.

அனைத்து துணையினங்களில் உள்ள பெண் பறவைகளுக்கும் பொதுவாக தொண்டை மற்றும் மார்பகத்தின் மீது ஒரு கருப்பு நிற வளையம் இருக்கும். புதிதாக உருவான இளம் பறவைகளின் உடலிலின் மேற்பகுதி அடர் பழுப்பு நிறத்திலும் அதில் கரும்புள்ளிகளுடனும் காணப்படும்.

## காட்சியகம்

File:Luscinia svecica volgae.jpg|ஆண் (*L. s. volgae*), எலக்ட்ரோக்லி, உருசியா
File:Bluethroat (Luscinia svecica cyanecula) male Biebrzaski 2.jpg|ஆண் (*L. s. cyanecula*), பைபர்சாஸ்கி, போலந்து
File:Bluethroat AMSM6577.jpg|நீலகண்டப் பறவையின் அழைப்பு ஜாம்நகர், இந்தியா
Image:Bluethroat (Luscinia svecica)- Female at Bharatpur I IMG 5484.jpg|பெண் பறவை கேவலாதேவ் தேசியப் பூங்கா, பரத்பூர், இராசத்தான், இந்தியா
Image:Bluethroatred.JPG|சிவப்பு புள்ளிகள் கொண்ட இனம்
File:Luscinia svecica MWNH 1799.JPG|முட்டைகள்
Image:Bluethroat.ogv|ரியாத், சவூதி அரேபியா 1992


## மேற்கோள்கள்

## வெளி இணைப்புகள்

பகுப்பு:காணொளிக் கோப்பு உள்ள கட்டுரைகள்
பகுப்பு:ஆப்பிரிக்கப் பறவைகள்
பாக்மா சட்டமன்றத் தொகுதி

**பாக்மா சட்டமன்றத் தொகுதி** (*Bagma Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது கோமதி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* கோமதி மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:கோமதி மாவட்டம்
இலின்னேயசு சமூகத்தின் தாவர ஆய்விதழ்

**இலின்னேயசு சமூகத்தின் தாவர ஆய்விதழ்** (Botanical Journal of the Linnean Society) என்பது இலின்னேயசு சமூகம் ஒவ்வொரு மாதமும் தாவரத்திணைத் தொடர்புடைய, முதன்மையான மூல ஆய்வுதாள்களை வெளியிடும். இந்த ஆய்விதழ் முக்கியமான உயிரியல் வகைப்பாடு குறித்தவைகளையே வெளியிடும் நோக்கத்தையே கொண்டுள்ளது. தாவர இனம் குறித்தவைகள், பூஞ்சைகள் ஆகியவற்றின் உடற்கூற்றியல், உயிரியல் அமைப்புமுறை, உயிரணு உயிரியல், சூழலியல், மக்கள் தாவரத்தொடர்பியில், எதிர்மின்னி நுண்நோக்கி, உருவத்தோற்றவியல், தொல் தாவரவியல், மகரந்தத்தூளியல், தாவர வேதியியல் பிரிவுகள் குறித்த ஆய்வறிக்கைகளும் இவற்றில் அடங்கும். இதன் பதிப்புகள் அச்சு வடிவத்திலும், இணையப் பக்க வடிவிலும் வெளிவருகிறது.

தாவரவியல் குறித்து சார்லசு டார்வின், ஆல்பிரடு அரசல் வாலேசு போன்றவர்களின் ஆய்வுகள், 1858 ஆம் ஆண்டில் இருந்து வெளிவந்த இதழிலிருந்து (Biological Journal of the Linnean Society),  இவ்விதழ் தோற்றம் பெற்றது குறிப்பிடதக்கதாகும்.

## மேற்கோள்கள்

## வெளியிணைப்புகள்
* Special Issue: Plant anatomy: traditions and perspectives
* Special Issue: Bromeliaceae as a model group in understanding the evolution of Neotropical biota
* Special Issue: Grass systematics, evolution and conservation: multidisciplinary perspectives
* Botanical Journal of the Linnean Society at எஸ்சிஐமகோ ஆய்விதழ் தரம்
* Botanical Journal of the Linnean Society at HathiTrust Digital Library
* Botanical Journal of the Linnean Society at Botanical Scientific Journals

பகுப்பு:தாவர வகைப்பாட்டியல் அமைப்புகள்
பகுப்பு:தாவரவியல் ஆய்விதழ்கள்
அசோக் சந்திர மித்ரா

**அசோக் சந்திர மித்ரா** (*Asoke Chandra Mitra*) என்பவர் இந்திய அரசியல்வாதியும் இந்திய பொதுவுடமைக் கட்சியின் (மார்க்சிஸ்ட்) உறுப்பினரும் ஆவார். இவர் தெற்கு திரிபுரா மாவட்டத்தில் உள்ள இருஷ்யமுக் தொகுதிக்கு 2023ஆம் ஆண்டில் நடைபெற்ற சட்டமன்றத் தேர்தலில் போட்டியிட்டு வெற்றிபெற்று திரிபுரா சட்டமன்ற உறுப்பினர் ஆனார்.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
இரண்டாம் ஜெகந்நாத கஜபதி நாராயண தேவன்

**இரண்டாம் ஜெகந்நாத கஜபதி நாராயண தேவன்** (*Jagannatha Gajapati Narayana Deo* II ) இன்றைய ஒடிசாவிலும், ஆந்திரப் பிரதேசத்திலும் அமைந்துள்ள உள்ள பரலகேமுண்டி தோட்டத்தின் மன்னராக கி.பி.1736 முதல் 1771 வரை இருந்தார். இவர் கேமுண்டி கங்கர் கிளையின் கீழைக் கங்க வம்சத்தைச் சேர்ந்தவர்.

## பின்னணி
ஒடிசா, முகலாயர்கள், மராட்டியர்கள், பிரஞ்சு மற்றும் பிரித்தானிய போன்ற வெளி சக்திகள் பிரதேசத்தின் கட்டுப்பாட்டிற்காக ஆக்கிரமைத்து வந்த நேரத்தில் தனது பதினெட்டாவது வயதில் அரியணை ஏறினார். இவர் குர்தா போய் வம்ச மன்னர் பிரகிசோர் தேவன் மற்றும் விஜயநகரம் தோட்ட மன்னர் இரண்டாம் பூசபதி விஜயராம ராஜு மீது படையெடுத்து இருவரையும் தோற்கடித்தார்.

ஒடிசாவின் இழந்த மகிமையையும் அதன் தனித்துவமான இந்து கலாச்சாரத்தையும் ஜெகந்நாதர் வழிபாட்டின் பாரம்பரியத்தைச் சுற்றியே புத்துயிர் பெறுவதற்கு இவர் தனது கடைசி பெரும் முயற்சிகளை மேற்கொண்டார். இவர் ஐதராபாத் நிசாமின் அதிகாரத்தை மீறி தனது சொந்த இறையாண்மையை பராமரித்து வந்தார். இந்தியாவின் கிழக்குப் பகுதியில் புதிய ஐரோப்பிய காலனித்துவவாதிகளுடன் மோதல்களில் ஈடுபட்ட முதல் ஆட்சியாளர்களில் இவரும் ஒருவர். ஒடிசாவின் பண்டைய நிலத்தை வெளிப்புற ஆக்கிரமிப்பாளர்களிடமிருந்து விடுவிப்பதற்கும், கடந்த காலத்திலிருந்து இழந்த கீழைக் கங்க வம்சம்-கஜபதி பேரரசின் மகிமையின் மறுமலர்ச்சிக்கும் மூலோபாய இராஜதந்திர திட்டங்களை வகுப்பதில் இவர் தனது வாழ்க்கையின் இறுதி வரை முயற்சி செய்தார்.

## இராணுவ ஈடுபாடுகள்

ஜெகந்நாத நாராயண தேவன், ஒடிசாவின் பண்டைய நிலத்தையும் அதன் சிறந்த இந்து கலாச்சாரத்தையும் வெளிப்புற சக்திகளின் பிடியிலிருந்து அகற்ற எண்ணினார். எதிரிகளுக்கு எதிராக ஒன்றுபடுவதற்கும், ஒடிசாவை விடுவிப்பதற்கும், துணைக் கண்டத்தில் இராணுவ சக்தியாக ஒடிசாவின் பாரம்பரியத்தைப் புதுப்பிப்பதற்கும் இவர் பல்வேறு உள்ளூர் ஆட்சியாளர்களிடம் உதவி கோரினார். இருப்பினும், அவர்களில் பெரும்பாலோர் மராட்டியர்களின் ஆட்சியாளர்களாகவோ அல்லது முழுமையான இராணுவ சக்தியற்றவர்களாகவோ இருந்ததால், அவர்களை ஒன்றிணைக்கும் முயற்சியில் தோல்வியடைந்தார். கோர்த்தாவின் ஆட்சியாளரும், புரியில் உள்ள ஜெகந்நாதர் கோவிலின் தலைமை நிர்வாகியுமான விராகிஷோர் தேவனின் திறமையின்மையால் கோபமடைந்த அவர் கி.பி 1760 இல் அவரது இராச்சியத்தின் மீது படையெடுத்தார்.

## தொடர் கிளர்ச்சிகள்
ஜெகந்நாத கஜபதியின் ஒடிசாவை அதன் கடந்த கால பெருமைக்கு புத்துயிர் பெறச் செய்த முயற்சிகள் தோல்வியடைந்தாலும் இவரது நடவடிக்கைகள் இவரின் மகன் மற்றும் சகோதரர் ஆகிய இருவரும்  கி.பி.1799 இல் ஆங்கிலேயர்களுக்கு எதிரான கிளர்ச்சிகளைத் தொடர்ந்தனர். கி.பி.1813-1834 ஆண்டுகளுக்கு இடையிலும், கி.பி.1851-கி.பி-1856ல் ராதாகிருஷ்ண தண்டசேனாவின் தலைமையில் உள்ளூர் மக்களாலும் பழங்குடி சவரா பழங்குடியினராலும் அடுத்தடுத்து கிளர்ச்சிகள் நடந்தன.

இரண்டாம் நாராயண தேவனின் ஏழாவது வாரிசான கிருஷ்ண சந்திர கஜபதி நாராயண தேவன் 1936 ஆம் ஆண்டு ஒடிசா மாநிலம் உருவாவதில் முக்கியப் பங்காற்றினார். இவர் ஒடியா மொழிக்காக தனது வாழ்க்கையை அர்ப்பணித்தார். பின்னர், ஆங்கிலேயர் ஆட்சியின் போது ஒடிசாவின் முதல் பிரதமரானார்.

## மேற்கோள்கள்

பகுப்பு:ஒடிசாவின் வரலாறு
மறையூர் ஊராட்சி (விருதுநகர் மாவட்டம்)

**மறையூர் ஊராட்சி** (*Maraiyur*) தமிழ்நாட்டின், விருதுநகர் மாவட்டத்தில் உள்ள 11 ஊராட்சி ஒன்றியங்களில் ஒன்றான நரிக்குடி  ஊராட்சி ஒன்றியத்தின் 44 ஊராட்சி மன்றங்களுள் ஒன்றாகும். மாயலேரி, இந்த ஊராட்சிக்குட்பட்ட சிற்றூர்களில் ஒன்று. 

## மேற்கோள்கள்

பகுப்பு:விருதுநகர் மாவட்ட ஊராட்சிகள்
பிரமோத் ரியாங்

**பிரமோத் ரியாங்** (*Pramod Reang*) என்பவர் இந்தியச் சமூக சேவகரும் திரிபுரா சட்டமன்ற உறுப்பினரும் ஆவார். இவர் திரிபுரா சட்டமன்றத்தில் சாந்திர்பஜார் சட்டமன்றத் தொகுதிக்கு 2023ஆம் ஆண்டு நடைபெற்ற திரிபுரா சட்டப் பேரவைத் தேர்தலில் பாஜகவின் வேட்பாளராகப் போட்டியிட்டு வெற்றி பெற்று சட்டமன்ற உறுப்பினர் ஆனார். முன்னதாக 2018ஆம் ஆண்டு நடைபெற்ற சட்டமன்றத் தேர்தலிலும் இவர் இதே தொகுதியில் போட்டியிட்டு வெற்றிபெற்றுள்ளார்.

## மேற்கோள்கள்

பகுப்பு:வாழும் மக்கள்
இரச்சின் இரவீந்திரா

**இரச்சின் இரவீந்திரா** (*Rachin Ravindra*, பிறப்பு: 18 நவம்பர் 1999) நியூசிலாந்து பன்னாட்டுத் துடுப்பாட்ட வீரர். இவர் நியூசிலாந்து துடுப்பாட்ட அணிக்காக 2021 செப்டம்பரில் முதன்முதலாக பன்னாட்டுப் போட்டியில் விளையாடத் தொடங்கினார்.

## தொடக்க வாழ்க்கை
இரவீந்திரா நியூசிலாந்து, வெலிங்டனில் 1999 நவம்பர் 18 இல் இந்தியப் பெற்றோருக்குப் பிறந்தார். தந்தை ரவி கிருட்டிணமூர்த்தி பெங்களூரில் உள்ளூர் அணியில் துடுப்பாட்டம் விளையாடியவர். 1997 இல் நியூசிலாந்திற்குக் குடிபெயர்ந்தார். இரவீந்திராவின் முதல் பெயர் இராகுல் திராவிட், சச்சின் டெண்டுல்கர் இருவரினதும் முதல் பெயர்களில் இருந்து கலந்து உருவான பெயர் ஆகும்.

## துடுப்பாட்டத் துறை
இரச்சின் இரவீந்திரா நியூசிலாந்தின் 19-வயதிற்குட்பட்டோருக்கான 2016, 2018 உலகக்கோப்பை அணியில் விளையாடினார். பன்னாட்டுத் துடுப்பாட்ட அவை இவரை அணியின் வளர்ந்து வரும் நட்சத்திரம் எனப் பெயரிட்டது. 2018 இல், வெலிங்டன் துடுப்பாட்ட அணியில் 2018-19 காலத்தில் விளையாடத் தேர்ந்தெடுக்கப்பட்டார்.

2021 ஏப்ரலில், இரவீந்திரா நியூசிலாந்தின் தேர்வுத் துடுப்பாட்ட அணியில் இங்கிலாந்துக்கு எதிரான தொடரில் விளையாட சேர்க்கப்பட்டார். அதன் பின்னர் 2019–21 ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடினார். 2021 ஆகத்தில், பன்னாட்டு இருபது20 அணியில் வங்காளதேசத்திற்கெதிரான போட்டிகளிலும், ஒருநாள் பன்னாட்டுத் துடுப்பாட்ட அணியில் பாக்கித்தானுக்கு எதிரான போட்டிகளிலும் விளையாடினார்.

## மேற்கோள்கள்

## வெளி இணைப்புகள்
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:டர்ஹாம் துடுப்பாட்டக்காரர்கள்
மதுரை காந்தி என்.எம்.ஆர்.சுப்பராமன் மகளிர் கல்லூரி

**மதுரை காந்தி என்.எம்.ஆர்.சுப்பராமன் மகளிர் கல்லூரி** (ஆங்கிலம்:Madurai Gandhi N.M.R.Subbaraman College for Women) என்பது மதுரையில் உள்ள தனியார் சுயநிதி கலை அறிவியல் மகளிர் கல்லூரியாகும். இந்திய விடுதலைப் போராட்ட வீரர் நா. ம. ரா. சுப்பராமன் பெயரில் 2010 ஆம் ஆண்டு இக்கல்லூரி தொடங்கப்பட்டு, மதுரை காமராஜர் பல்கலைக்கழகத்தின் கீழ் இயங்கிவருகிறது.

## படிப்புகள்
இக்கல்லூரியில் உள்ள படிப்புகள்.
* இளங்கலை ஆங்கிலம்
* இளங்கலை கணினி அறிவியல்
* இளங்கலை வணிகவியல்
* இளங்கலை கணினிப் பயன்பட்டியல்
* முதுகலை ஆங்கிலம்
* முதுகலை கணினி அறிவியல்
* முதுகலை வணிகவியம்

## மேற்கோள்கள்

பகுப்பு:மதுரை மாவட்டத்திலுள்ள தனியார் கலைக் கல்லூரிகள்
கடுவெல, மத்திய மாகாணம்

**கடுவெல** (   ) இலங்கையின் மத்திய மாகாணத்தில், மாத்தளை மாவட்டத்தில் உள்ள ஒரு கிராமம் ஆகும். இது உக்குவெலை பிரதேச செயலாளர் பிரிவில் அமைந்துள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:மாத்தளை மாவட்டத்தில் உள்ள ஊர்களும், நகரங்களும்
பிரஞ்சித் சிங்க ராய்

**பிரஞ்சித் சிங்க ராய்** (*Pranjit Singha Roy*) இந்தியாவின் திரிபுராவைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் 2013 ஆம் ஆண்டு நடைபெற்ற திரிபுரா சட்டமன்றத் தேர்தலில், கோமதி மாவட்டத்தில் உள்ள இராதாகிசோர்பூர் சட்டமன்றத் தொகுதியில் போட்டியிட்டு வெற்றி பெற்று சட்டப்பேரவை உறுப்பினர் ஆனார்.

2016ஆம் ஆண்டில், மேற்கு வங்க சட்டமன்றத் தேர்தலில் இந்திய பொதுவுடமைக் கட்சி (மார்க்சிஸ்ட்) உடன் இந்தியத் தேசிய காங்கிரசில் இணைந்ததால் கட்சியில் ஏற்பட்ட அதிருப்தியால், அகில இந்திய திரிணாமுல் காங்கிரசில் இணைந்த இந்தியத் தேசிய காங்கிரசின் ஆறு சட்டமன்ற உறுப்பினர்களில் இவரும் ஒருவர்.

ஆகத்து 2017-ல், அகில இந்திய திரிணாமுல் காங்கிரசிலிருந்து பாரதிய ஜனதா கட்சியில் இணைந்த ஆறு சட்டமன்ற உறுப்பினர்களில் இவரும் ஒருவர். இவர்கள் 2017ஆம் ஆண்டு நடைபெற்ற இந்தியக் குடியரசுத் தலைவர் தேர்தலில் கட்சி மாறி வாக்களித்த பின்னர் பாரதிய ஜனதா கட்சியில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
அலுபொத்தவெல

**அலுபொத்தவெல** என்பது இலங்கையில் உள்ள ஒரு கிராமம். இது மத்திய மாகாணத்தின் மாத்தளை மாவட்டத்தில் உள்ள கடுவெலவில் உள்ள ஒரு சிறிய கிராமமாகும்.

1896 ஆம் ஆண்டு நிலவரப்படி, இக்கிராம மக்கள் "கல் வெட்டுபவர்கள்" எனவும் கண்டி காலத்தில் மன்னருக்கு கொத்தனார்களாக இருந்தனர் எனவும் ஆர்ச்சிபால்ட் கம்பெல் தனது குறிப்புகளில் எழுதியுள்ளார். மாத்தளை மன்னன் விஜயபாலவின் ஆட்சிக் காலத்தில் யாதவர முதல் அலுபொத்தவெல வரை கால்வாய் வெட்டப்பட்டது. 

## மக்கள்தொகை

## மேற்கோள்கள்


பகுப்பு:மாத்தளை மாவட்டத்தில் உள்ள ஊர்களும், நகரங்களும்
சேர்மத்தாய் வாசன் மகளிர் கல்லூரி

**நாடார் மகாஜன சங்கம் சேர்மத்தாய் வாசன் மகளிர் கல்லூரி** சுருக்கமாக **சேர்மத்தாய் வாசன் மகளிர் கல்லூரி** (ஆங்கிலம்: N.M.S.Sermathai Vasan College for women) என்பது மதுரை அவனியாபுரத்தில் உள்ள தனியார் சுயநிதி கலை அறிவியல் மகளிர் கல்லூரியாகும். இது 1993 ஆம் ஆண்டு நாடார் மகாஜன சங்கத்தால் தோற்றுவிக்கப்பட்டது. வி. ஜி. வாசன், சேர்மத்தாய் வாசன் ஆகியோரின் நினைவாக இக்கல்லூரிக்குப் பெயர் வைக்கப்பட்டது. என்ஏஏசி தரமதிப்பீட்டில் பி மதிப்பைப் பெற்றுள்ளது.

## படிப்புகள்
இக்கல்லூரியில் வழங்கப்படும் பட்டப் படிப்புகள்.
### இளங்கலை
* இளங்கலை தமிழ்
* இளங்கலை ஆங்கிலம்
* இளங்கலை வரலாறு
* இளங்கலை வணிக நிர்வாகவியல்
* இளங்கலை வணிகவியல்
* இளங்கலை கணினி அறிவியல்
* இளங்கலை கணினிப் பயன்பட்டியல்
* இளங்கலை வங்கியல்
* இளங்கலை கணிதம்
* இளங்கலை இயற்பியல்
* இளங்கலை தகவல் தொழில்நுட்பம்
### முதுகலை
* முதுகலை ஆங்கிலம்
* முதுகலை கணினி அறிவியல்
* முதுகலை வணிகவியல் (கணினிப் பயன்பட்டியல்)
* முதுகலை தமிழ்
* முதுகலை கணிதம்
* முதுகலை இயற்பியல்

## மேற்கோள்கள்

பகுப்பு:மதுரை மாவட்டத்திலுள்ள தனியார் கலைக் கல்லூரிகள்
வடமேற்கு ஓநாய்

**வடமேற்கு ஓநாய்** ( *Northwestern wolf* ), **மெக்கன்சி பள்ளத்தாக்கு ஓநாய்** என்றும், **அலாஸ்கா மர ஓநாய்**, அல்லது **கனடிய மர ஓநாய்**, என்றும் அறியப்படும் இது மேற்கு வட அமெரிக்காவில் உள்ள சாம்பல் ஓநாயின் ஒரு கிளையினமாகும் . உலகின் மிகப்பெரிய சாம்பல் ஓநாய் கிளையினம் என்றும் கருதலாம். இது அலாஸ்காவிலிருந்து, மேல் மெக்கென்சி ஆற்றுப் பள்ளத்தாக்கிலிருந்து வருகிறது. வடமேற்கு அமெரிக்காவிலும் புல்வெளி நிலப்பரப்புகளைத் தவிர மேற்கு கனடிய மாகாணங்கள் முழுவதும் இது காணப்படுகிறது.

## வகைபிரித்தல்
இந்த ஓநாய் உலகின் பாலூட்டி சிற்றினங்களில் (2005) ஒன்றாக வகைப்படுத்தப்பட்டுள்ளது . 1829 ஆம் ஆண்டில் இசுகொட்லாந்திய இயற்கையியலாளர் சர் ஜான் ரிச்சர்ட்சன் என்பவரால் இந்த கிளையினங்கள் முதன்முதலில் வகைப்படுத்தப்பட்டன. அவர் அதன் புவியியல் இருப்பிடத்தைக் குறிக்கும் வகையில் அதற்கு *ஆக்ஸிடெண்டலிஸ்* என்ற பெயரைத் தேர்ந்தெடுத்தார். அதை அதன் நிறத்தால் குறிபிடுவதற்குப் பதிலாக, அது மிகவும் மாறக்கூடியதாக இருந்தது.

## விளக்கம்
வடமேற்கு ஓநாய்கள் ஓநாய்களின் மிகப்பெரிய கிளையினங்களில் ஒன்றாகும். கனடாவின் பிரித்தானிய கொலம்பியாவில், ஐந்து வயது வந்த பெண் ஓநாய்கள் சராசரியாக 38.6 முதல் 42.5 கிலோ வரையிலும், பத்து வயதான ஆண் ஓநாய்கள் சராசரியாக 47.6 முதல் 51.7 கிலோ வரையிலும் எடைகளைக் கொண்டுள்ளன. யெல்லோஸ்டோன் தேசிய பூங்காவில், வயது வந்த பெண் ஓநாய்கள் சராசரியாக 40 கிலோ எடையிலும் வயது வந்த ஆண் ஓநாய்கள் சராசரியாக 50கிலோ வரையிலும் இருக்கின்றன. சமீபத்திய ஆய்வுகள், அமெரிக்காவின் வடமேற்கில் உள்ள ஓநாய்களின் உயரம் மற்றும் எடை விவரங்களில் மாறுபாட்டைக் கொண்டிருந்தன. இருபால் ஓநாய்களும் தோள்பட்டையிலிருந்து 75 முதல் 95 செமீ உயரம் வரை இருந்தன. இங்கு ஆண் ஓநாயின் எடை 55 முதல் 82 கிலோவாகவும், பெண் ஓநாயின் எடை 45 முதல் 60 கிலோவாகவும் பதிவாகியுள்ளது.

இலாங்லீட், வோபர்ன், மற்றும் பார்க் ஒமேகா உள்ளிட்ட கனடிய மற்றும் பிரித்தானிய வனவிலங்குப் பூங்காக்களில் ஓநாய்கள் உள்ளன.

## மேற்கோள்கள்

## வெளி இணைப்புகள்

பகுப்பு:அமெரிக்காவின் பாலூட்டிகள்
பகுப்பு:கனடாவின் பாலூட்டிகள்
உத்கல் சம்மிலானி

**உதகல் சம்மிலானி** ( *Utkal Sammilani* ) என்பது ஒரு இந்திய சமூக மற்றும் கலாச்சார அமைப்பாகும். இது ஒடிசாவில் 1903 இல் மதுசூதன் தாசு என்பவரால் நிறுவப்பட்டது. தற்போதும் தொடர்ந்து செயல்பாட்டில் இருக்கிறது. 

## வரலாறு
உத்கல் சம்மிலானி மதுசூதன் தாசு என்பவரால் நிறுவப்பட்டது.   62 "நிரந்தர உறுப்பினர்களை" உள்ளடக்கிய இதன் முதல் கூட்டம் 1903 இல் நடைபெற்றது.  ஒடிசா மாநிலத்தை ஒன்றிணைக்கும் பிரச்சாரமே இந்த அமைப்பின் முதல் நோக்கமாகும். 

1920 இல் சக்ரதர்பூரில் ஒரு மாநாடு நடத்தப்பட்டது.  மகாத்மா காந்தியாலும் இந்திய தேசிய காங்கிரசாலும் முன்னெடுக்கப்பட்ட  ஒத்துழையாமை இயக்கத்தில் சேர அமைப்பு முடிவு செய்தது.  2002 இல் வசந்தகுமார் பாணிகிரகி என்பவர் இதன் புதிய தலைவராகத் தேர்ந்தெடுக்கப்பட்டார். 

2010 ஆம் ஆண்டில், உத்கல் சம்மிலானி, ஒடியாவிற்கு "செம்மொழி அந்தஸ்து" வழங்க வேண்டும் என்றும், ஒடியா மொழி பேசும் ஆனால் அவர்களின் சொந்த மாநிலத்திற்கு வெளியே வசிக்கும் மக்களின் நலன்களைப் பாதுகாக்க தகுந்த நடவடிக்கைகளை எடுக்குமாறும் இந்திய அரசைக் கேட்டுக் கொண்டது.  உத்கல் சம்மிலானி ஒடிசா மாநிலத்தை அதன் நவீனகால நிலைக்கு ஒடிசாவாக மாற்றியதில் முக்கியப் பங்காற்றியது.  2010 ஆம் ஆண்டில் ஆந்திரப் பிரதேசத்தின் போலவரம் திட்டத்தை எதிர்த்தது.

## மேற்கோள்கள்

## வெளி இணைப்புகள்
* Utkal Sammilani (1903–1936): Vol 1
ஆழிமலா சிவன் கோயில்

**ஆழிமலா சிவன் கோயில்** இந்தியாவில், கேரள மாநிலத்தில் அராபியன் கடற்கரையில், திருவனந்தபுரம் மாவட்டம் விழிஞ்சியம் நகரில் உள்ள ஒரு இந்து கோயிலாகும். 

சிவனுக்கு அர்ப்பணிக்கப்பட்ட இக்கோயிலானது கேரளாவில் உள்ள  மிக உயரமான சிவனின் சிற்பத்திற்குப் புகழ் பெற்ற கோயிலாகும்.    இக்கோயில் தமிழ்நாடு கட்டடக்க்லைப் பாணியில் கட்டப்பட்டதாகும். ஆழிமலா சிவன் கோயில் தேவஸ்தான டிரஸ்டால் இது நிர்வகிக்கப்படுகிறது.

## அமைவிடம்
இக்கோயில் கேரளாவில், திருவனந்தபுரம் மாவட்டம் கோட்டுக்கல் கிராமத்தில் புளிங்குடி என்னுமிடத்தில் உள்ளது. விழிஞ்சியம் எதிரில் கடற்கரை அருகில் உள்ள பூவார் சாலையையொட்டி அமைந்துள்ளது. 

## நிர்வாகம்
ஆழிமலா சிவன் கோயில் தேவஸ்தான டிரஸ்டால் இக்கோயில் நிர்வகிக்கப்படுகிறது. இந்த டிரஸ்ட் கோயில் தொடர்பான முக்கியமான முடிவுகளையும், ஆண்டு விழாவிற்கான ஏற்பாட்டினையும் செய்கிறது. 

## கட்டடக்கலை
இதன் கட்டுமானம், தமிழ்நாட்டுக் கோயில் கலை அடிப்படையாகக் கொண்டதாகும். வெளிச்சுவரிலும், கோபுரத்திலும் வண்ண மயமான பல இந்துக்கடவுளரின் சிற்பங்களான கணேசர், அய்யப்பன், விஷ்ணு, கார்த்திகேயன் மற்றும் அனுமான் போன்ற சிற்பங்கள் உள்ளன. மூலவர் சன்னதியும் பிற துணைச்சன்னதிகளும் பல ஓவியங்களையும், வேலைப்பாடுகளையும் கொண்டுள்ளது. 

## கங்காதரேசுவரர் சிற்பம்

கோயிலின் உள்ளே ஒரு உயரமான  கங்காதரேசுவரர் எனப்படுகின்ற சிவனின் சிற்பம் உள்ளது.  ஆழிமலாவைச் சேர்ந்த பி.எஸ்.தேவநாதன் என்ற சிற்பியால் அது வடிக்கப்பட்டது.  2014 ஏப்ரல் 2இல் ஆரம்பிக்கப்பட்ட இதன் கட்டுமானப்பணி 2020 டிசம்பர் 31இல் நிறைவுற்று, பொதுமக்கள் பார்வைக்காகத் திறந்துவைக்கப்பட்டது.  இச்சிலையானது தற்போது இந்தியாவிலேயே மிக உயரமான, கேரளாவில் அதிக உயரமான சிவன் சிற்பமாகும்.   

இச்சிற்பத்தில் சிவன் நான்கு கைகளுடன் அமர்ந்த கோலத்தில் உள்ளார். பின் வலது கையில் டமரு உள்ளது. முன் வலது கை  வலது தொடையின்மீது உள்ளது. பின் இடது கையில் திரிசூலம் உள்ளது. முன் இடது கை கங்கையைக் கொண்டுள்ள, ஜடாமுடிக்கு இடையே உயர்த்திய நிலையில் உள்ளது.  20 அடி உயரமுள்ள மலையில் இச்சிற்பம் அமைக்கப்பட்டுள்ளது. 

## பிற தெய்வங்கள்
இதன் மூலவர் சிவன் ஆவார். கணேசன், பார்வதி ஆகியோர் துணைத்தெய்வங்களாக உள்ளனர்.  யோகேசுவரனுக்கு தனியாக ஒரு சிறிய சன்னதி உள்ளது. 

## விழாக்கள்
மலையாள ஆண்டில் மகரம் மாதத்தில் (ஜனவரி-பிப்ரவரி)ஆண்டு விழா கொண்டாடப்படுகிறது. இங்கு கொண்டாடப்படும் மற்றொரு விழா மகா சிவராத்திரி ஆகும்.  செவ்வாய்க்கிழமை இக்கோயிலுக்கு உகந்த நாளாகக் கருதப்ப்டுகிறது. அந்நாளில் வெகுதொலைவிலிருந்து பக்தர்கள் இங்கு வந்துசெல்கிறார்கள்.

## மேலும் பார்க்க
* கேரளாவின் கோவில்கள்

## மேற்கோள்கள்

## வெளியிணைப்புகள்

* 

பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
கரிகாபதி

**கரிகாபதி** என்பது ஒரு தெலுங்கு ஆண் இயற்பெயர் ஆகும்.  தெலுங்கு பாரம்பரியம் காரணமாக இது ஆண்களுக்கும் பெண்களுக்குமான ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்
* கரிகாபதி நரசிம்ம ராவ் - இந்திய இலக்கியவாதி
* கரிகாபதி மோகன் ராவ் - இந்திய அரசியல்வாதி
* கரிகாபதி வரலட்சுமி - இந்திய நடிகை 
* கரிகாபதி ராஜராவ் - இந்திய திரைப்பட இயக்குநர் மற்றும்  தயாரிப்பாளர்
* கரிகாபதி நரஹரி சாஸ்திரி - இந்திய வேதியியலாளர்

பகுப்பு:இந்திய ஆண்களுக்கான பெயர்கள்
தபஜால் உசைன்

**தபஜால் உசைன்** (*Tafajjal Hossain*)(பிறப்பு 1974) ஓர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் செப்டம்பர் 8, 2023 முதல் பாக்சாநகர் சட்டமன்றத் தொகுதியைப் பிரதிநிதித்துவப்படுத்தும் திரிபுரா சட்டமன்ற உறுப்பினராகப் பணியாற்றுகிறார். இவர் பாரதிய ஜனதா கட்சியின் உறுப்பினர். திரிபுராவில் முஸ்லீம் சமூகத்தைச் சேர்ந்த முதல் பாஜக சட்டமன்ற உறுப்பினரும் இவர்தான்.

## மேற்கோள்கள்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:திரிபுரா சட்டமன்ற உறுப்பினர்கள்